Asevelvollisuuslain täytäntöönpano ja toimivuus

Asettaminen	
	Puolustusministeriön Hallintopoliittinen osasto on tänään asettanut  hankkeen, jonka tehtävänä on selvittää, miten asevelvollisuuslain täytäntöönpano on käynnistynyt ja onko täytäntöönpanossa ilmennyt seikkoja, jotka edellyttäisivät lainmuutoksia.	

Toimikausi	
	1.11.2008 - 31.12.2009  	

Tausta	
	Uusi asevelvollisuuslaki (1438/2007) on tullut voimaan 1.1.2008. Lain nojalla on annettu valtioneuvoston asetus asevelvollisuudesta (1443/2007) ja puolustusministeriön asetus asevelvollisuuslaissa ja terveydenhuollon järjestämisestä puolustusvoimissa annetussa laissa tarkoitetuista etuuksista (1444/2007). Voimaantulon jälkeen on tarpeen seurata lainsäädännön toimivuutta ja vaikutuksia sekä kerätä tietoa valmisteluprosessin kehittämistarpeista.	

Tavoitteet	
	Tavoitteena on uuden asevelvollisuuslain ja sen nojalla annettujen asetusten toimivuuden ja vaikutusten seuranta sekä tarvittavien muutosesitysten tekeminen. Samalla kerätään tietoa valmisteluprosessin toimivuudesta. Selvitettäviä erilliskysymyksiä: 1) aluetoimistojen toiminta puolustusvoimien ja asevelvollisten kannalta 2) yhteistoiminta sotilasviranomaisten, terveyskeskuksen, mielenterveyspalvelujen antajien ja poliisin kanssa sekä tiedonvaihdon toimivuus 3) puolustusvoimien ja kunnan yhteistoiminta ennakkoterveystarkastuksen ja kutsunnan toimeenpanossa 4) monikansalaisen asevelvollisuus 5) muutoksenhakujärjestelmä, oikaisuvaatimus 6) asevelvollisrekisteri, tietojen saaminen ja antaminen, uudet tiedontarpeet 7) asevelvollisten etuudet ja niiden kehittäminen.	

Tehtävä	
	Tehtävänä on 1) laatia selvitys asevelvollisuuslain täytäntöönpanosta ja toimivuudesta 2) tarvittaessa valmistella hallituksen esitys, johon sisältyisivät asevelvollisuuslain toimeenpanon ja seurannan yhteydessä havaitut tai muun lainsäädännön kehityksestä johtuvat tarpeelliset muutosehdotukset 3) valmistella hankkeeseen liittyvät mahdolliset asetustasoiset säädösmuutokset.	

Organisointi	
		
	Vastuuhenkilöt: hallitusneuvos, lainsäädäntöjohtajana Seppo Kipinoinen, hallitusneuvos, henkilöstöjohtajana Jari Kajavirta sekä hallitusneuvos Timo Turkki.	

Kustannukset ja rahoitus	
	Hanke toteutetaan virkatyönä.	

	kansliapäällikkö	Kari Rimpi	

	hallitusneuvos, lainsäädäntöjohtajana	Seppo Kipinoinen	

LIITTEET	

JAKELU	
	Eduskunnan puolustusvaliokunta, puolustusministerin erityisavustaja, puolustusministeriön osastot ja erillisyksiköt	

TIEDOKSI	
	Pääesikunta